open-index/open-wikipedia-markdown huggingface dataset:
Kastiel Mir

It **kastiel Mir** (Wyt-Russysk: Мірскі замак) is in 16e-iuwsk slot, net fier fan de stêd Mir (oblast Grodno) yn Wyt-Ruslân.

## Skiednis
Yn it begjin fan de 16e iuw waard in sitadel oanlein, omfieme troch in warmuorre en fiif tuorren. 

De fêsting kaam yn 1568 yn hannen fan de foarst Radziwiłł en waard doe ta syn residinsje útboud, wêrby't oan de eastlike en noardlike binnenmuorre in twa fleugels tellend wengebou oanboud waard. 

De swiere muorren en sjitgatten fan it kastiel tsjûgje fan de funksje as ferdigeningskompleks. Sûnt it jier 2000 heart it kastiel by it wrâlderfgoed fan UNESCO. It is mei goatyske, renêssânse en barokke elememinten in foarbyld fan de arsjitektuer út de tiid fan de Poalsk-Litouske tiid.

## Gronology
* 1506–1510: Op it plak fan in troch Tataren ôfbaarnd houten slot stiftet hartoch Joeri Iljinitsj in nij slot.
* 1568: Nei it útstjerren fan it Iljinitsj-skaai kriget de hege amtner Mikołaj Krzysztof Radziwiłł it slot yn hannen. Tsjin it ein fan de 16e iuw ûndergiet it kastiel in ferbouwing yn renêssânse styl en krige it slot in warmuorre. 
* 1655, 1705, 1784: Plonderings troch Kozakken, Sweden en Russen.
* Fanôf 1813: Nei de dea fan Dominik Hieronim Radziwiłł giet it slot yn hannen fan syn dochter Stefania oer, dy't troud mei Ludwig zu Sayn-Wittgenstein-Berleburg. It kastiel giet dêrnei oer op harren dochter Maria, dy't mei foarst Chlodwig Hohenlohe-Schillingsfürst boasket.
* 1895: Maria en har soan Moritz zu Hohenlohe-Schillingsfürst ferkeapje it kastiel oan de russyske generaal Nikolaj Svjatopolk-Mirski (1833–1898), dy't it kastiel in oarspronklike steat werombringt.
* 1941: Yn de Twadde Wrâldkriich besette de Dútsers it gebou en wurdt it brûkt om joaden fêst te setten.  
* 1980: Restauraasje en rekonstruksje fan it kastiel.

## Keppeling om utens
* it Kastiel Mir op de side fan UNESCO
Sint-Michaeltsjerke (Sinkavitsji)

De **Tsjerke fan Sint-Michael** (Wyt-Russysk: Царква Святога Міхаіла) is in eastersk-otterdokse tsjerke oan 'e noardlike kant fan it doarp Sinkavitsji yn it distrikt Zelva yn 'e oblast Hrodna, Wyt-Ruslân. 

It is tegearre mei de Marije-Bertetsjerke yn Mûravanka in foarbyld fan Wytrussyske gotyk en ien fan 'e earste wartsjerken fan it eartiidske Gruthartochdom Litouwen.

## Skiednis
Neffens de oerlevering soe de tsjerke troch Vytautas boud wêze, gruthartoch fan Litouwen, om sa de útbraak fan syn neef Jogaila te betinken. 

Nei de Uny fan Brest waard de tsjerke roomsk-katolyk. Mei de ferdieling fan it Poalsk-Litouske Mienebest bleau de parochy bestean, mar nei de mislearre Novimberopstân fan 1830-1831 tsjin it Russyske Ryk waard de tsjerke yn in otterdokse tsjerke feroare.  

De tsjerke waard yn de tiid fan de Twadde Poalske Republyk yn 1926 wer yn in katolike tsjerke feroare. It gebou waard yn de jierren 1988-1990 oan 'e otterdokse mienskip oerdroegen.

## Arsjitektuer
De tsjerke is in foarbyld fan Wytrussyske gotyk en it ynterieur wurdt ferdield troch trije skippen en fan pylders droegen. Lykas de tsjerke fan Mûravanka is it grûnplan hast fjouwerkant. De eastlike kant wurdt fan trije apsissen ôfsletten. De muorren binne 1,5 meter dik.     

Op de fjouwer hoeken fan de tsjerke binne ferdigeningstuorren oanboud; de twa westlike tuorren binne achthoekich wylst de eastlike tuorren rûn binne.  

De westlike gevel is fersierd mei dekorative nissen fan ferskillende djipte en ôfmjitting.

## UNESCO
De tsjerke is op 30 jannewaris 2004 yn de kulturele kategory op de Foarriedige List fan it Wrâlderfgoed fan UNESCO set.
Gruthartochdom Litouwen

It **Gruthartochdom Litouwen** (Rûteensk: Великое князство Литовъское, Litousk: *Lietuvos Didžioji Kunigaikštystė*, Wyt-Russysk: Вялікае Княства Літоўскае, Poalsk: *Wielkie Księstwo Litewskie* ) wie fan de jierren 1200 oant de opheffing yn 1795 in steat yn East-Europa. It ryk waard troch in baltyske stamme fan de heidenske Aukštaitija stifte, dy't it súdeastlike diel fan it hjoeddeiske Litouwen bewenne. 

It foarstedom wreide him letter út en omfieme grutte gebieten fan de iere Kiëvske en Slavyske lannen, sadat it grûngebiet it hjoeddeiske Litouwen, Wyt-Ruslân en de Oekraïne besloech en ek dielen fan Letlân, Moldaavje, Poalen en Ruslân. It gruthartochdom belibbe yn de 15e iuw de grutste fersprieding en wie doe Europa's grutste steat. It lân wie multikultureel en der wennen minsken mei in grut ferskaat yn taal, godstsjinst en kultuer. Russysk en oare easts-slavyske talen waarden it meast sprutsen, wylst Latyn, Poalsk en Dútsk fral yn it offisjele ferkear brûkt waarden.

Tsjin it ein fan de 12e iuw begûn de steat foarm te krijen. De earste regint wie Mindaugas, dy't him yn 1253 kroane liet ta kening fan Litouwen. De heidenske steat hie te lijen ûnder fan oanfallen fan û.o. de Dútske Oarder en de Liiflânske Oarder. De multi-etnyske en -religieuze steat woeks ûnder de lettere hearsker Gediminas en ûnder dy syn soan Algirdas. Algirdas' opfolger Jogaila ûndertekene it ferdrach fan Krevo yn 1386, dat twa wichtige feroarings brocht: de oergong ta it roomsk-katolisisme en de oprjochting fan in personele uny tusken it Gruthartochdom Litouwen en it Keninkryk Poalen.

Under Vytautas de Grutte krige de steat de grutste territoriale foarm, doe't de Dútske Oarder yn 1410 ferslein waard by de Tannenberg. Nei syn dea waarden de kontakten mei it keninkryk Poalen minder goed. Litouske ealmannen, ynklusyf it Radziwiłł-skaai, besochten te brekken mei de personele uny mei Poalen, mar de nederlaach yn de kriich tusken Moskou en Litouwen tsjin it Grutfoarstedom Moskou hie ta gefolch dat de uny bleau. Mei de Uny fan Lublin waard yn 1569 in nije steat foarme, it Poalsk-Litouske Mienebest. It wie in federaasje, wêrby't it Gruthartochdom Litouwen politike ûnôfhinklikens hold mei in eigen regear, wetten en finansjeel systeem. It mienebest hie lykwols te lijen fan it machtiger wurdende Russyske Ryk en nei in rige fan oarloggen waard it Poalsk-Litouske Mienebest yn 1795 ferdield tusken it Russyske Ryk, Prusen en Eastenryk.
Blood Lite III: Aftertaste

***Blood Lite III: Aftertaste*** is in blomlêzing yn 'e foarm fan in ferhalebondel, gearstald troch de Amerikaanske redakteur en auteur Kevin J. Anderson. It boek omfettet 30&nbsp;koarte ferhalen fan it fantasysjenre, dy't fermaaklikens kombinearje mei it boppenatuerlike, benammen mei fampieren. De titel betsjut letterlik "Bloed Light" (yn 'e sin in produkt mei minder kaloryen as normaal). De tafoeging *Aftertaste* is it Ingelske wurd foar "neismaak". (Beide dielen fan 'e titel ferwize op komysk bedoelde wize nei fampieren.)

De ferhalen yn 'e bondel binne skreaun troch foaroansteande auteurs as Jim Butcher, Kelley Armstrong, L.A. Banks en Sherrilyn Kenyon. Alle ferhalen út *Blood Lite&nbsp;III: Aftertaste* waarden yn dizze bondel foar it earst publisearre, hoewol't de measten neitiid troch de respektivelike skriuwers op 'e nij útjûn binne yn eigen ferhalebondels. *Blood Lite&nbsp;III: Aftertaste* waard yn 2012 publisearre troch de New&nbsp;Yorkske útjouwerij Gallery Books.

## Ferhalen
# Jim Butcher, *[[I Was a Teenage Bigfoot]]* (ûnderdiel fan *[[The Dresden Files (romansearje)|The Dresden Files]]*)
# Joel A. Sutherland, *Blood-Red Greens*
# Kelley Armstrong, *V-Plates* (ûnderdiel fan *[[Women of Otherworld (romansearje)|Women of Otherworld]]*)
# Christopher Golden, *Put on a Happy Face*
# E.S. Magill, *Devils Contract*
# Eric James Stone, *Nine-Tenths of the Law*
# Jeff Strand, *Scrumptious Bone Bread*
# Mark Onspaugh, *Let That Be a Lesson to You*
# Mike Barron, *Mint in Box*
# J.G. Faherty, *The Great Zombie Invasion of 1979*
# Stephen Dorato, *Dating after the Apocalypse*
# Jeff Ryan, *Typecast*
# Mike Resnick en Lezli Robyn, *Making the Cut*
# Will Ludwigsen, *Acknowledgements*
# Heather Graham, *Mannequin*
# Daniel Pyle, *Short Term*
# Nina Kiriki Hoffman, *Distressed Travelers*
# L.A. Banks, *Bayou Brawl*
# John Alfred Taylor, *The Steeple People*
# David Sakmyster, *For Sale*
# Norman Prentiss, *The Man Who Could Not Be Bothered to Die*
# Don d'Ammassa, *The Last Demon*
# Adrian Ludens, *A Misadventure to Call Your Own*
# Chris Abbey, *Smoke & Mirrorballs*
# D.L. Snell, *Brians!!!*
# Ken Lillie-Paetz, *Still Life*
# Sherrilyn Kenyon, *A Day in the Life*
# Lisa Morton, *Old MacDonald Had an Animal Farm*
# Brad C. Hodgson, *Two for Transylvania*
# Lucien Soulban, *The Four Horsemen Reunion Tour: An Apocumentary*

## Sjoch ek
* *[[Blood Lite]]*
* *[[Blood Lite&nbsp;II: Overbite]]*
Jim Hanks

**James Mathew (Jim) Hanks** (Shasta County, 15 juny 1961) is in Amerikaansk komyk en akteur.
Jim is in broer fan akteur Tom Hanks

## Keppelings om utens
* Jim Hanks yn de IMDb
Billboard Hot 100

De **''Billboard'' Hot 100** (útspr.: ['bɪlboəɹd hɔt wɑn'hʌndɹəd], likernôch: "bil-board hot ûan-han-drud") is de wichtichste Amerikaanske hitlist foar singles fan popmuzyk. De list wurdt sûnt 1958 ienris yn 'e wike publisearre troch it tydskrift *[[Billboard (tydskrift)|Billboard]]*. Hy wurdt gearstald op basis fan ferkeapsifers (fysyk en digitaal), airplay (hoe faak oft in nûmer op 'e radio draaid wurdt), en hoe faak oft it yn 'e Feriene Steaten online streamd wurdt.

De perioade op basis wêrfan't de *Billboard* Hot 100 gearstald wurdt, rûn oarspronklik fan moandei oant en mei snein doe't it bedriuw Nielsen yn 1991 úteinsette mei it byhâlden fan 'e ferkeapsifers, mar yn july 2015 waard dy perioade feroare yn freed oant en mei tongersdei. Deselde perioade foar it fêstlizzen fan data jildt ek foar online streaming media. Hoefolle útstjoertiid oft op 'e radio oan in beskaat nûmer bestege wurdt ('airplay'), wurdt byholden yn in syklus dy't fan moandei oant en mei snein rint (foarhinne woansdei oant en mei tiisdei). *Billboard* stalt eltse tiisdei in nije Hot&nbsp;100-hitlist gear en makket dy deselde deis noch iepenbier.

De earste nûmer 1-hit fan 'e *Billboard* Hot 100 wie *[[Poor Little Fool]]*, fan Ricky Nelson, op 4&nbsp;augustus 1958. Oant en mei de wike dy't einige op 2&nbsp;maaie 2020 hie de hitlist 1.098 ferskillende nûmer&nbsp;1-hits hân.

## Keppelings om utens
*Offisjele webside fan 'e ''Billboard'' Hot 100
Hot Country Songs

**Hot Country Songs** is de wichtichste Amerikaanske hitlist foar singles fan countrymuzyk. De list wurdt sûnt 1958 ienris yn 'e wike publisearre troch it tydskrift *[[Billboard (tydskrift)|Billboard]]*. Hy wurdt gearstald op basis fan ferkeapsifers (fysyk en digitaal), airplay (hoe faak oft in nûmer op 'e radio draaid wurdt), en hoe faak oft it yn 'e Feriene Steaten online streamd wurdt. It liet dat it langste op nû.&nbsp;1 yn 'e Hot Country Songs stien hat, is *[[Meant to Be (liet fan Bebe Rexha)|Meant to Be]]* fan Bebe Rexha en Florida Georgia Line, dat dat plak yn 2018 50 wiken lang fêsthold.

Foarôfgeande oan it ûntstean fan 'e moderne countryhitlist hold *Billboard* fan 1944 oant juny 1957 ferskate hitlisten by op basis fan hoe faak oft nûmers yn jukeboxes draaid waarden. De nije hitlist op basis fan ferkeapsifers waard mei yngong fan 'e *Billboard*-edysje fan 20&nbsp;oktober 1958 ynfierd, en hiet yn 't earstoan **Hot C&W Sides** (C&W fan country & western en *sides*, "kanten", nei de A- en B-kant fan in 45-toereplaat). Yn oktober 1962 waard Hot C&W Sides omneamd ta **Hot Country Singles**, yn febrewaris 1990 ta **Hot Country Singles & Tracks** en yn april 2005 ta Hot Country Songs. Fierders waard de hitlist yn jannewaris 1990 ynkoarte fan 100 plakken nei 75. In fierdere ynkoarting nei 60 plakken folge yn jannewaris 2001. Tsjintwurdich telt de list noch mar 50 plakken.

Yn 'e Hot Country Songs-hitlist wurde inkeld countrylieten opnommen, mar *Billboard* hat nea alhiel iepenheid fan saken jûn oer wat neffens harren no krekt in countryliet is en wat net. It tydskrift hâldt út dat it mar in pear kritearia hantearret, yn it foarste plak de "muzikale komposysje", en dat in liet "genôch eleminten fan 'e hjoeddeistige countrymuzyk befetsje moat" om foar in countryliet trochgean te kinnen. De dizenige kritearia laten yn 2019 ta kontroverse doe't it countryrapnûmer *[[Old Town Road]]*, fan Lil Nas X, earst yn 'e Hot Country Songs opnommen waard en trochkrong oant nû.&nbsp;19, foar't *Billboard* it liet út 'e hitlist ferwidere om't it "gjin country" wêze soe.

## Keppelings om utens
*Offisjele webside fan 'e Hot Country Songs

## Sjoch ek
*Country Airplay
Country Airplay

**Country Airplay** is in Amerikaanske hitlist mei sechstich plakken foar singles fan countrymuzyk, dy't útslutend gearstald wurdt op basis fan airplay: hoe faak oft in liet op 'e radio draaid wurdt. De list wurdt sûnt 20&nbsp;jannewaris 1990 ienris yn 'e wike publisearre troch it tydskrift *[[Billboard (tydskrift)|Billboard]]*. De earste nûmer&nbsp;1-hit op Country Airplay wie *[[Nobody's Home (liet fan Clint Black)|Nobody's Home]]* fan Clint Black. De lieten dy't it langste op nû.&nbsp;1 yn 'e Country Airplay-list stien hawwe, binne *[[Amazed (liet)|Amazed]]* fan Lonestar (1999) en *[[It's Five O'Clock Somewhere]]* fan Alan Jackson en Jimmy Buffett (2003), dy't it earste plak allebeide 8 wiken fêstholden. *[[More Than a Memory]]*, fan Garth Brooks, út septimber 2007, is it iennichste liet dat op Country Airplay ea út it neat wei nei nûmer&nbsp;1 ta sprongen is. 

## Keppelings om utens
*Offisjele webside fan 'e Country Airplay

## Sjoch ek
*Hot Country Singles
Poalsk-Litouske Mienebest

It **Poalsk-Litouske Mienebest** wie in federaal keninkryk dat yn 1569 fan it Keninkryk Poalen en it Gruthartochdom Litouwen foarme waard en troch in mienskiplike monarch bestjoerd waard. De federaasje wie yn de 15e en 16e iuw it grutste en ien fan de meast befolke lannen fan sintraal Europa. It besloech likernôch 1.000.000 km² en hie op it hichtepunt oan it begjin fan de jierren 1600 in multyetnyske befolking fan 11.000.000 minsken. 

It mienebest waard op 1 july 1569 yn Lublin stifte en einige mei de Tredde Dieling fan Poalen yn 1795.

## Bestjoer
Ferlike mei oare steaten wie it bestjoerlike systeem fan it mienebest unyk te neamen: karakteristyk foar it politike systeem wie de strange kontrole fan de keninklike macht. Dy kontrôle waard útfierd troch de wetjouwende lândei (*sejm*), dy't troch de adeldom (*szlachta*) kontrolearre waard. It systeem fan it mienebest wie de foarrinner fan de moderne konsepten fan demokrasy, de konstitúsjonele monargy en federaasjes. De twa steaten wiene formeel lyk oan inoar, mar feitlik wie Poalen de dominante partij fan de uny.

## Religieuze tolerânsje
Fierder foel it Poalsk-Litouske Mienebest op troch de hege etnyske diversiteit en de relative religieuze tolerânsje, fêstlein yn de op 28 jannewaris 1573 ûndertekene Warsjau-konfederaasje. De religieuze tolerânsje koe mei de tiid wol wat mear of minder wêze.

## Delgong
Nei desennia fan wolstân fersile it mienebest yn in tiidrek fan langere politike, militêre en ekonomyske delgong. De tanimmende swakte liede oant it ein fan de 18e iuw ta de ferdieling fan it mienebest ûnder de machtige buorlju: Eastenryk, Prusen en it Russyske Ryk. Noch koart foar de ûntbining naam it mienebest mei de grûnwet fan 3 maaie 1791 grutskalige herfoarmings oan, troch de Britske professor Norman Davies beskreaun as de earste yn syn soarte yn Europa.
Hearakles (betsjuttingsside)

"**Hearakles**" (mei de klam op it earste wurdlid), "**Herakles**" (mei de klam op it twadde wurdlid) of "**Heracles**" hat yn de Wikipedy ferskate betsjuttings:

## Mytology
*Hearakles of Herakles, in held en healgod út 'e Grykske mytology
**Herkules, deselde held en healgod mar ûnder syn latinisearre namme, sa't er opnommen waard yn 'e Romeinske mytology
*Hearakles de Daktyl of Herakles de Daktyl, in oar personaazje út 'e Grykske mytology dy't de oarspronklike Olympyske Spullen stifte hawwe soe

## Persoanen
*Hearakles fan Masedoanje of Herakles fan Masedoanje, in histoarysk persoan fan wa't sein waard dat er de soan fan Aleksander de Grutte wie

## Oar
*Hearakles-papyrus of Herakles-papyres, in Aldgryksk manuskript
*''Hearakles'' (Euripides) of *Herakles* (Euripides), in Aldgrykske trageedzje fan Euripides
*''Herakles'' (Wedekind), in Dútsktalich toanielstik fan Frank Wedekind út 1917
*''Herakles'' (film), in Dútske koarte film út 1962
*Heracles Almelo, in Nederlânske fuotbalklub
*''Heracles'' (skaai), in útstoarn skaai fan pappegaaien
*HERACLES (romteskip), in plande, mar nea boude moannelâner
*5143 Heracles, in asteroïde
Joadske mienskip fan Frjentsjer

De **Joadske mienskip fan Frjentsjer** wie de mienskip fan 'e Joaden dy't foarhinne yn 'e Fryske stêd Frjentsjer wennen.
__TOC__
## Skiednis
Frjentsjer hie nea in grutte Joadske mienskip. De earste Joaden ferbleaune der fan 'e ein fan 'e sechstjinde iuw ôf, doe't se oan 'e protestantske Universiteit fan Frjentsjer holpen mei it drukken en útjaan fan Hebriuwsktalige religieuze geskriften. Yn 1658 krige de earste Joad it rjocht om him yn Frjentsjer nei wenjen te setten. Der wiene letter ek ferskate Joaden dy't oan 'e Universiteit fan Frjentsjer medisinen studearren. Yn 1747 behelle de earste fan harren syn doktoraat.

Pas oan it begjin fan 'e njoggentjinde iuw ûntstie der yn 'e stêd in lytse Joadske gemeente. Dy wie lykwols nea sa grut as de gemeenten yn Ljouwert, Snits, Harns of sels op De Gordyk. Om 1830 hinne waard de Joadske gemeente fan Frjentsjer dêrom by dy fan Harns foege. Op it hichtepunt, yn 1869, wennen der 38 Joaden yn Frjentsjer.

Yn 1941, oan it begjin fan 'e Twadde Wrâldoarloch, bestie de Joadske mienskip yn Frjentsjer neffens offisjele sifers noch út 24 persoanen. Dat kaam benammen om't yn 1935 yn it eardere stasjon fan de lokaalspoarline oan 'e Harnzerwei in Israelityske Lânbouskoalle oprjochte wie foar sionisten dy't Palestina kolonisearje woene. Dêr waarden yn septimber 1941 by in razzia troch de Dútske besetters en de Nederlânske plysje tweintich studinten oppakt, formeel op 'e beskuldiging fan it hamsterjen fan iten. Seis net-Joadske studinten waarden gau wer frijlitten, wylst de Joaden net folle letter nei de konsintraasjekampen deportearre waarden. Ien inkele Joadske studint, Morris Schnitzer (b. 1922) wist troch de efterdoar út te naaien nei't er tastimming krigen hie om syn identiteitsbewiis op te heljen. Hy oerlibbe de oarloch en stie yn 2002 yn syn autobiografy *My Three Selves* wiidweidich by de razzia stil.

Ek út it Psychiatrysk Sikehûs Frjentsjer, oan 'e Akademystrjitte, waarden troch de Dútsers inkele kearen Joadske pasjinten ophelle. Meubelmakker Bernardus Leijdesdorff en syn frou Ester Pais, dy't yn 1941 eins de iennichste Joaden yn 'e stêd wiene, dy't mei in meubelsaak oan 'e Bredepleats echt in bân mei Frjentsjer hiene, oerlibben de Twadde Wrâldoarloch. Hja sieten ûnderdûkt yn Grou, dêr't se yn 1945 de befrijing meimakken.

## Oarlochsdeaden
De leden fan 'e Joadske mienskip fan Frjentsjer dy't omkamen yn 'e Holokaust, wiene:

## Sjoch ek
*Joadske mienskip fan De Gordyk
*Joadske mienskip fan Harns en Skylge
*Joadske mienskip fan Snits
Platemaatskippij

In **platemaatskippij**, ek wol in **platelabel** neamd, is in bedriuw dat muzyk produsearret dy't fêstlein is op lûdsdragers. Sokke lûdsdragers, wêrby't it gean kin om grammofoanplaten, kassettebantsjes, cd's en dvd's, wurde troch it bedriuw ferhannele. Platemaatskippijen hâlde harren dêrom net inkeld dwaande mei de kreätive kant fan it meitsjen fan 'platen' (sa't alle lûdsdragers foar it gemak faak oantsjut wurde), mar ek mei de distribúsje en marketing fan 'e einprodukten. (Dêrby moat oantekene wurde dat de fysike distribúsje faak útbestege wurdt oan spesjalisearre muzykdistributeurs.) Immen dy't in liedingjaande funksje by in platemaatskippij beklaait, wurdt in **plateprodusint** of **muzykprodusint** neamd. De oerienkomst tusken in platemaatskippij en in artyst om syn of har muzyk te produsearjen hjit in **platekontrakt**.

It synonym 'platelabel' ferwiist yn letterlike sin histoarysk nei it etiket yn 'e midden fan in grammofoanplaat. Njonken de namme fan 'e útfierende muzikant en de titels fan 'e plaat en de lieten op 'e plaat stiet dêrop nammentlik ek de namme fan 'e platemaatskippij mei syn logo fermelden. Dêrtroch is men meitiid de term 'platelabel' begûn te brûken as men eins 'platemaatskippij' bedoelt. Tsjintwurdich wurdt muzyk behalven op lûdsdragers ek beskikber makke foar de ferkeap as digitale download. In bedriuw dat muzyk allinnich mar op dy wize oanbiedt, wurdt in netlabel neamd.

Om 'e merknamme sterk te meitsjen, is in platelabel faak oan mar ien muzyksjenre ferbûn, lykas popmuzyk, country & western of klassike muzyk. In platemaatskippij kin lykwols mear as ien platelabel fiere om ferskate sjenres, merken en doelgroepen te berikken. Dat is ferlykber mei hoe't útjouwerijen faak ferskate ymprints hawwe om boeken ûnder te publisearjen. Yn 'e praktyk binne ferskate platelabels faak yn ien hân kommen troch oernames en fúzjes.

De grutste platemaatskippijen fan 'e wrâld binne sûnt 2012 de Universal Music Group, Sony Music Entertainment en de Warner Music Group, dy't ek wol de 'Grutte Trije' neamd wurde. Se hawwe harren status as grutsten berikt troch oanhâldend oare platemaatskippijen oer te nimmen. Fan 1988 oant 1999 wiene der seis grutte platemaatskippijen, dy't doe oantsjut waarden as de 'Grutte Seis': de Warner Music Group, EMI (Electric and Music Industries), Sony Music Entertainment (oant jannewaris 1991 bekend as CBS Records), BMG (Bertelsmann Music Group), de Universal Music Group (oant 1996 bekend as MCA Music) en PolyGram. In platemaatskippij dy't gjin bannen ûnderhâldt mei ien fan 'e Grutte Trije wurdt in ûnôfhinklik platelabel neamd.
Jupiter

*Jupiter (god), de oppergod yn 'e Romeinske mytology
*Jupiter (planeet), in planeet fan it Sinnestelsel, ferneamd nei dy god
Kraan

*kraan (regelaar), in meganisme dat brûkt wurdt om 'e tafier fan bgl. wetter of gas te regeljen
*kraan (masine), in masine om mei te takeljen of te graven
*kraan (kamera), in konstruksje as fan in kraanmasine dêr't in kamera op montearre is
*kraan (fûgel) (*Grus grus*), in fûgelsoarte
*Kraan (band), in Dútske rockband
*Kraan (plak), in buorskip by Nederweert, yn Nederlânsk Limburch
Gallery Publishing Group

De **Gallery Publishing Group**, ek wol bekend as **Gallery Books**, is in Amerikaanske útjouwerij dy't yn 2009 oprjochte waard troch Simon & Schuster, en yn 2012 ta in difyzje fan dat bedriuw makke waard. De difyzje bringt sawol fiksje as non-fiksje út en omfiemet de ymprints Gallery 13, Gallery Books, Pocket Books, Saga Press en Scout Press.

## Skiednis
Simon & Schuster rjochte de ymprint Gallery Books yn 2009 op as nij ûnderdiel om 'e redakteursteams fan 'e ôfdielings Pocket Books en Simon Spotlight Entertainment (SSE) by ûnder te bringen. Yn 't earstoan wie it de bedoeling dat Gallery him talizze soe op fiksje foar froulju, oer popkultuer en op fermaak. 

Yn oktober 2012 waard in reorganisaasje fan Simon & Schuster oankundige, wêrby't de útjouwerij ferdield waard yn fjouwer difyzjes, wêrfan't de Gallery Publishing Group ien wie. Nei ôfrin fan 'e reorganisaasje omfette de difyzje de ymprints Gallery Books, Pocket Books, Pocket Star en Karen Hunter Publishing. De lêste beide waarden neitiid opheft, mar Pocket Books, dat yn 1939 al oprjochte waard en in wichtige rol spile by de yntroduksje fan 'e paperback op bûsformaat, is noch altyd aktyf.

Yn 2015 waard Scout Press oprjochte, in nije ymprint foar literêre fiksje, folge troch Gallery&nbsp;13, dat grafyske romans útjout, yn july 2016. Yn maart 2019 waard fierders Saga Press, in yn 2015 oprjochte ymprint dêr't science fiction- en fantasyboeken ûnder útjûn wurde, ferpleatst fan 'e Children's Publishing Group fan Simon & Schuster nei de Gallery Publishing Group.

## Skiednis
De Gallery Publishing Group omfettet de folgjende ymprints:
*Gallery 13: grafyske romans
*Gallery Books: fiksje en non-fiksje
*Pocket Books: paperbacks foar de massamerk
*Saga Press: science fiction en fantasy
*Scout Press: literêre fiksje

## Fûnskatalogus
De fûnskatalogus fan 'e Gallery Publishing Group befettet wurk fan in grut ferskaat oan auteurs, ûnder wa Kevin J. Anderson, America Ferrera, Charlaine Harris, Stephen King, Omarosa Manigault-Newman, Olivia Newton-John, Amy Schumer en Oliver Stone.

## Keppelings om utens
* Offisjele webside fan 'e Gallery Publishing Group
Steerforth Press

**Steerforth Press** is in Amerikaanske útjouwerij dy't fêstige is yn Lebanon, yn 'e steat Nij-Hampshire. It bedriuw waard yn 1993 oprjochte troch Michael Moore (1941-2014), Thomas Powers, Alan Lelchuk en Chip Fleischer. Anno 2020 is it eigendom fan útjouwer Chip Fleisher, mei as mei-útjouwers Helga Schmidt en Devin Wilkie. 

It útgongspunt foar Steerforth Press wie by de oprjochting om goede boeken út te jaan. Dêrby makke it neat út ta hokker kategory of sjenre dy't hearden. Kritearia wiene oft it boek goed skreaun wie, oft it de oandacht fan 'e doelgroep fêsthâlde koe en oft it wat bysûnders te fertellen hie. Bûten Nij-Hampshire is Steerforth benammen bekend wurden fanwegen de (oarspronklike) publikaasje fan 'e novelle *[[Go with Me (novelle)|Go with Me]]*, fan Castle Freeman jr., yn 2008, dy't in trochslaand súkses wie en letter werpublisearre waard troch HarperCollins.

## Keppelings om utens
*Offisjele webside fan Steerforth Press
Mean Streets

"**Mean Streets**" of "**Mean Street**" hat yn de Wikipedy ferskate betsjuttings:

## Fideospultsjes
*''Mean Streets'' (fideospultsje), in Amerikaansk fideospultsje út 1989

## Films
*''Mean Streets'' (film), in Amerikaanske film út 1973

## Literatuer
*''Mean Streets'' (roman), in roman fan Terrance Dicks út 1997
*''Mean Streets'' (ferhalebondel), in blomlêzing fan fantasyferhalen út 2009

## Muzyk
**[[Mean Streets – No Bridges]]*, in album fan Jimmy Ponder út 1987
* ''Mean Street'' (liet), in liet fan Van Halen út 1981
Mean Streets (ferhalebondel)

***Mean Streets*** is in blomlêzing yn 'e foarm fan in ferhalebondel. De titel betsjut (frij fertaald) "Gefaarlike Strjitten". It boek omfettet fjouwer koarte ferhalen (of novelles), dy't oer privee-detektives fan it urban fantasy-sjenre geane. Se binne spesjaal foar dizze bondel skreaun troch Jim Butcher, Simon R. Green, Kat Richardson en Thomas E. Sniegoski. *Mean Streets* waard yn 2009 publisearre troch de New&nbsp;Yorkske útjouwerij Roc Books.

## Ferhalen
# Jim Butcher, *[[The Warrior (koart ferhaal)|The Warrior]]* (ûnderdiel fan *[[The Dresden Files (romansearje)|The Dresden Files]]*)
# Simon R. Green, *The Difference a Day Makes* (ûnderdiel fan 'e *Nightside*-searje)
# Kat Richardson, *The Third Death of the Little Clay Dog* (ûnderdiel fan 'e *Greywalker*-searje)
# Thomas E. Sniegoski, *Noah's Orphans* (ûnderdiel fan 'e *Remy Chandler*-searje)
Love Hurts

## Muzyk
### Albums
* ''Love Hurts'' (album fan Elaine Paige), in album fan Elaine Paige út 1985
* ''Love Hurts'' (album fan Cher), in album fan Cher út 1991
* ''Love Hurts'' (album fan Julian Lage), in album fan Julian Lage út 2019
* ''Love Hurts'' (album fan Jon B), in album fan Jon B út 1999
### Lieten
* ''Love Hurts'' (liet fan The Everly Brothers), in liet fan The Everly Brothers út 1961, letter covere troch Nazareth, Gram Parsons, Cher en oaren
* ''Love Hurts'' (liet fan Suzi Quatro), in liet fan Suzi Quatro út 1979
* ''Love Hurts'' (liet fan Incubus), in liet fan Incubus út 2008
* ''Love Hurts'' (liet fan Tynisha Keli), in liet fan Tynisha Keli út 2010
* ''Love Hurts'' (liet fan Playboi Carti), in liet fan Playboi Carti út 2018

## Films
* ''Love Hurts'' (film út 1991), in Amerikaanske film út 1991
* ''Love Hurts'' (film út 2009), in Amerikaanske film út 2009

## Literatuer
* ''Love Hurts'' (koart ferhaal), in koart ferhaal fan Jim Butcher út 2010

## Tillefyzje
* ''Love Hurts'' (tillefyzjesearje), in Britske tillefyzjesearje út 1992–1994
Eagle Eye

## Bedriuwen
* Eagle Eye Networks, in Amerikaanske produsint fan befeiligingskamera's
* Eagle Eye Technologies, no SkyBitz, in Amerikaansk bedriuw dat besittings (lykas auto's) trasearret troch ynboude GPS-trackingapparatuer

## Films
* ''Eagle Eye'' (film), in Amerikaanske aksjefilm út 2008
* *[[The Eagle's Eye]]*, in Amerikaanske stomme-filmsearje út 1918

## Kranten
* *[[Jackson Eagle Eye]]*, in krante út 'e Amerikaanske stêd Jackson (Mississippy)
* *[[The Eagle Eye]]*, de studintekrante fan 'e Universiteit fan Lock Haven yn 'e Amerikaanske steat Pennsylvania

## Muzyk
* ''Eagle Eye'' (liet), in liet fan Tarja Turunen út 2016

## Persoanen
* Eagle-Eye Cherry (b. 1968), in Sweedsk-Amerikaansk muzikant
* Eagle Eye, de bynamme fan Mark Allen (b. 1986), in Noardierske snookerspiler

## Oar
* Eagle Eye, in personaazje út 'e ''Transformers''-franchise
* *[[Eagle Eye Mysteries]]*, in rige edukative kompjûterspultsjes út 1992
* Bell Eagle Eye, in Amerikaansk type drone
AACTA Award

De **AACTA Awards** (de ferkoarte foarm fan **Australian Academy of Cinema and Television Arts Awards**) binne in groep Australyske prizen dy't elts jier yn jannewaris útrikt wurde foar treflikens op it mêd fan film en tillefyzje. De prizen wurde útrikt troch de Australian Academy of Cinema and Television Arts (AACTA), en wurde ornaris beskôge as de Australyske wjergaders fan 'e Amerikaanske Oscars of de Britske BAFTA's. 

## Skiednis
De AACTA Awards waarden yn 1958 ynsteld as de **Australian Film Institute Awards** of koartwei **AFI Awards**. De earste jierren wiene der 30 nominaasjes, ferdield oer seis kategoryen dy't allegear mei film te krijen hiene. Yn 1986 waarden foar it earst ek prizen foar tillefyzje útrikt. Yn 2011 waarden de prizen omneamd ta AACTA Awards. Yn 2012 waarden de AACTA International Awards foar ynternasjonale films foar it earst holden, dy't elts jier by in aparte seremoanje yn Los Angeles útrikt wurde.

## Kategoryen
### AACTA Awards
#### Spylfilmprizen
*bêste film
*bêste regisseur
*bêste haadrol fan in akteur
*bêste haadrol fan in aktrise
*bêste byrol fan in akteur
*bêste byrol fan in aktrise
*bêste adaptearre senario
*bêste orizjinele senario
*bêste orizjinele filmmuzyk
*bêste lûd
*bêste produksje-ûntwerp
*bêste kostúmûntwerp
*bêste filmmontaazje
*bêste kamerarezjy
*foarkarspriis fan leden fan 'e AACTA (*Members' Choice Award*) 
#### Tillefyzjeprizen
*bêste komeedzjesearje
*bêste dramasearje
*bêste bernesearje
*bêste tekenfilmsearje foar bern
*bêste tillefyzjefilm of minysearje
*bêste tillefyzjesearje foar licht fermaak
#### Oare prizen
*bêste lange dokumintêre
*bêste koarte dokumintêre
*bêste dokumintêresearje
*bêste koarte tekenfilm
*bêste koarte film
*bêste regisseur – dokumintêre
*bêste kamerarezjy – dokumintêre
*bêste filmmontaazje – dokumintêre
*bêste lûd – dokumintêre
*bêste senario foar in koarte film
*bêste jonge akteur
*bêste special effects
#### Spesjale prizen
*treflike prestaasje op it mêd fan tillefyzjekeunst
*treflike prestaasje op it mêd fan koarte-filmkeunst
*Byron Kennedy Award
*Longford Lyell Award
*Screen Content Innovation Award

### AACTA International Awards
*bêste film – ynternasjonaal
*bêste regisseur – ynternasjonaal
*bêste akteur – ynternasjonaal
*bêste aktrise – ynternasjonaal
*bêste byrol fan in akteur – ynternasjonaal
*bêste byrol fan in aktrise – ynternasjonaal
*bêste senario – ynternasjonaal

### Ofskafte prizen
*bêste eksperimintele film
*bêste bûtenlânske film
*ynternasjonale priis foar treflikens op it mêd fan filmkeunst 
*sjuerypriis 
*bêste tillefyzjedokumintêre
*bêste sponsore dokumintêre
*bêste ynternasjonale akteur
*bêste ynternasjonale aktrise
*bêste senario (orizjineel of adaptearre)
*Global Achievement Award 

## Keppelings om utens
*Offisjele webside fan 'e AACTA Awards
AFI Award

*AFI Award (Amerikaanske priis), in Amerikaanske filmpriis útrikt troch it Amerikaansk Filmynstitút (AFI)
*AFI Award (Australyske priis), de eardere namme foar de hjoeddeistige AACTA Award, de wichtichtste Australyske filmpriis, útrikt troch it Australysk Filmynstitút (AFI)
Islands in the Stream

* ''Islands in the Stream'' (roman), in roman fan 'e Amerikaanske skriuwer Ernest Hemingway, postúm útjûn yn 1970
* ''Islands in the Stream'' (film), in Amerikaanske film út 1977 op basis fan 'e roman fan Hemingway
* ''Islands in the Stream'' (liet), in ferneamd country-rockduët fan Kenny Rogers en Dolly Parton út 1983
Life of Pi

* ''Life of Pi'' (roman), in roman fan Yann Martel út 2001
* ''Life of Pi'' (film), de ferfilming fan dy roman, in ynternasjonale ko-produksje út 2012 ûnder rezjy fan Ang Lee
Dark and Stormy Knights

***Dark and Stormy Knights*** is in blomlêzing yn 'e foarm fan in ferhalebondel, gearstald troch de Amerikaanske redakteur en auteur P.N. Elrod. It boek omfettet njoggen koarte ferhalen fan it fantasysjenre. De titel betsjut letterlik "Tsjustere en Stoarmeftige Ridders" (in wurd dat yn it Ingelsk al gau de byklank fan 'ridder op it wite hynder' hat). It is lykwols in wurdboarterij, mei't de k fan *knight* stom is, sadat de titel itselde útsprutsen wurdt (en dêrom klinkt) as *Dark and Stormy Nights* ("Tsjustere en Stoarmeftige Nachten").

De ferhalen yn 'e bondel binne skreaun troch foaroansteande auteurs as Ilona Andrews, Jim Butcher en P.N. Elrod sels. Alle ferhalen út *Dark and Stormy Knights* waarden yn dizze bondel foar it earst útjûn, hoewol't de measten neitiid troch de respektivelike skriuwers op 'e nij útjûn binne yn eigen ferhalebondels. *Dark and Stormy Knights* waard yn 2010 publisearre troch de New&nbsp;Yorkske útjouwerij St. Martin's Griffin.

## Ferhalen
# Ilona Andrews, *A Questionable Client* (ûnderdiel fan *Kate Daniels*-rige)
# Jim Butcher, *[[Even Hand]]* (ûnderdiel fan *[[The Dresden Files (romansearje)|The Dresden Files]]*)
# Shannon K. Butcher, *The Beacon* 
# Rachel Caine, *Even a Rabbit Will Bite* 
# P.N. Elrod, *Dark Lady* (ûnderdiel fan 'e *Vampire Files*)
# Deidre Knight, *Beknighted* 
# Vicki Peterson, *Shifting Star* (ûnderdiel fan *Signs of the Zodiac*)
# Lilith Saintcrow, *Rookwood & Mrs King* 
# Carrie Vaughn, *God's Creatures* (ûnderdiel fan 'e *Kitty Norville*-rige)
Pick-up

* pick-up (apparaat), in platespiler yn 'e foarm fan in draaitafel foar it ôfspyljen fan grammofoanplaten
* pick-up (lânbouwurktúch), in heaparse: in lânbouwurktúch dat in wudze hea fan 'e grûn "oppikt" en der pakken hea fan parset
* pick-up (autotype), in type persoane-auto mei fan efteren in iepen laadbak
* pick-up (sinematografy), in relatyf koart shot dat noch filme wurdt nei't de opnamen fan in sêne of film eins al foarby binne
Pick-up (autotype)

In **pick-up** of **pick-uptruck** (ek wol stavere as **pickup** en **pickuptruck**) is in autotype dat omskreaun wurde kin as in persoane-auto mei fan efteren in iepen laadbak ynstee fan in kofferbak. De oantsjutting komt út it Ingelsk, fan it tiidwurd *to pick up*, dat "oppakke" of "oppikke" betsjut (d.w.s. om itjinge dat oppakt of oppikt wurdt te ferfieren yn 'e laadbak). De pick-up komt oarspronklik út 'e Feriene Steaten. 

Yn Austraalje en Nij-Seelân steane alle pick-ups bekend ûnder de oantsjutting *ute* (útspr. likernôch "jûût"), dat in ôfkoarting is foar *utility vehicle* ("gebrûksfiertúch"). Yn 'e Feriene Steaten en Kanada wurdt ûnderskie makke tusken in pick-up, dy't faak wat swierder is en suver wat útskaait nei in licht frachtweintsje, en in *[[ute (auto)|ute]]*, dat dêr in 'gewoane' persoane-auto mei in laadbak is. Yn Súd-Afrika wurdt in pick-up troch memmetaalsprekkers fan alle talen oantsjut mei de Afrikaanske namme *bakkie*.

Oarspronklik waarden pick-ups brûkt troch lju dy't har wurk yn 'e agraryske sektor hiene. It ferfieren fan saken as pakken hea, sekken foer of inkele bisten (bygelyks skiep of keallen) mei trekker en wein, sa't dat yn Fryslân dien wurdt, soe yn 'e Feriene Steaten fanwegen de folle gruttere ôfstannen en de beheinde maksimumfaasje fan in trekker net foldwaan. De earste pick-ups waarden sadwaande yn 1913 al troch de Galion Allsteel Body Company produsearre troch in laadbak op in oanpast T-Ford-sjassy te befêstigjen.

Fan 'e 1950-er jierren ôf wie de pick-up foar in soad Amerikaanske konsuminten gjin needsaak foar it wurk mear, mar in lifestyle-kar. Tsjin 'e 1990-er jierren brûkte noch mar 15% fan alle pick-upeigners syn auto foar it wurk. Fan alle auto's dy't yn 2016 yn 'e Feriene Steaten ferkocht waarden, bestie 18% út pick-ups. De pick-up fan hjoed de dei is lykwols in stik lúkser as dy fan eartiids; sa hawwe guon pick-ups no sels fjouwer doarren, wylst foarhinne in kabine mei mar twa doarren ien fan 'e dúdlikste skaaimerken fan sokke auto's wie.

## Galery

File:1922_Ford_Model_T_Pickup_2.jpg|in T-Ford pick-up út 1922
File:Datsun220truck.jpg|In iere Datsun pick-up
File:1974 Dodge D200 pickup - camper special (4880939128).jpg|in Dodge D2000 pickup tarist as camper
File:Truck bed liner using permanent ArmorThane polyurethane spray-on protective coating.JPG|de laadbak fan in moderne pick-up
File:2006_Holden_VZ_Ute_Thunder_S_01.jpg|in saneamde *[[ute (auto)|ute]]* fan it model Holden Ute
Utfanhûzjen

**Utfanhûzjen**, soms ek stavere as **útfanhúzjen**, is it oernachtsjen as gast yn in hûs dêr't men net wennet en sûnder dat men dêrfoar betellet. As men earne oernachtet troch dêrfoar te beteljen, lykas yn in hotel, motel of jeugdherberch, sprekt men ornaris net fan útfanhûzjen. Yn 'e regel docht men soks allinnich mar by famylje of freonen. 

As men útfanhûzet, seit men dat op dat plak **útfanhûs** is. Immen dy't útfanhûs is, wurdt in **útfanhûzer** neamd. Om útfanhûzers te ûntfangen hawwe in protte húshâldings in saneamde **útfanhûzerskeamer**, dy't ynrjochte is mei in bêd dêr't útfanhûzers op sliepe kinne, it **útfanhûzersbêd**. Wa't net yn it besit fan sa'n keamer is, kin altyd noch in sliepplak ymprovisearje, by need op 'e bank. It komt ek wol foar dat de gasthear en/of gastfrou de útfanhûzer(s) it eigen bêd oanbiede om sels op in minder gaadlik plak te sliepen. De hiele drokte fan it ûntfangen en akkomodearjen fan útfanhûzers wurdt wol de **útfanhûzerij** neamd.

Folwoeksenen útfanhûzje eins inkeld as se earne fier fan hûs binne. As it praktysk is om foar de nacht noch werom te gean nei it eigen hûs, belêstget men famylje of freonen oer it algemien net mei útfanhûzerij. By bern komt it wol faak foar dat se deunby it eigen hûs te útfanhûzjen geane, bgl. by pake en beppe of in omke en/of muoike, sadat de âldelju in jûn útgean kinne of om't de âldeju sosjale ferplichtings hawwe, lykas in brulloft. Utfanhûzjen kin foar bern ek gewoan in foarm fan fakânsje wêze. It komt ek foar dat bern útfanhûzje by in freontsje of freondintsje yn it eigen wenplak. Dêrby giet it dan faak om in sliepfeestje, wêrby't ferskate bern tagelyk by in freontsje of freondintsje oernachtsje, bgl. ta gelegenheid fan it fieren fan 'e jierdei fan dat freontsje of freondintsje.
Moana

## Film en tillefyzje
* ''Moana'' (film út 1926), in Amerikaanske dokumintêre oer Hawaï út 1926
* ''Moana'' (tillefyzjesearje), in Italjaanske minysearje út 2009 oer it libben fan Moana Pozzi
* ''Moana'' (film út 2016), in Amerikaanske tekenfilm út 2016

## Persoanen
* Hûs fan Moana, in Hawaïaansk aadlik laach
* Moana (sjonger) (b. 1961), in Nijseelânsk sjonger; *lead*-sjonger fan 'e band Moana and the Moahunters
* Moana Pozzi (1961-1994), in ekstreem populêr Italjaansk pornoaktrise en politika

## Geografy
* Moana (Súd-Austraalje), in plak yn 'e Australyske steat Súd-Austraalje en in foarstêd fan Adelaide
* Moana (Nij-Seelân), in plak oan 'e Westkust fan Nij-Seelân
* Moana (Nelson), in bûtenwyk fan Nelson (Nij-Seelân)
* Moaña, in plak en gemeente yn Spanje
* Ala Moana, in wyk fan Honolulu, yn 'e Amerikaanske steat Hawaï
* Te Moana, in plak op it Sudereilân fan Nij-Seelân
* Marae Moana, in ûnderseesk natoerreservaat yn 'e Cookeilannen

## Natoer
* ''Moana'' (sikade), in skaai fan sikaden
* ''Moana'' (skimmel), in skaai fan skimmels

## Oar
* Moana Pool, in sportkompleks yn Dunedin (Nij-Seelân)
* Moana Radio, in Nijseelânske radiostjoerder
* moana (wrakseljen), in type wrakselsport út Frânsk-Polyneezje
* Ala Moana Center, it grutste winkelsintrum yn 'e Amerikaanske steat Hawaï
Maui (betsjuttingsside)

"**Maui**" hat yn de Wikipedy ferskate betsjuttings:

*Maui, it op ien nei grutste eilân fan 'e Hawaï-eilannen
*Maui County (Hawaï), in county yn 'e Amerikaanske steat Hawaï
*Maui (mytology), in trickstergod út 'e Polynezyske mytology
*Maui fan Silla (fl. 10e iuw), de lêste foarst fan it Koreaanske keninkryk Silla
*Maui Jim in Amerikaanske sinnebrilfabrikant
Mardi Gras (betsjuttingsside)

"**Mardi Gras**" hat yn de Wikipedy ferskate betsjuttings:

## Feesten
*Mardi Gras (Frânsk foar "Fette Tiisdei") is in feest (fan oarsprong in hjeldei) dy't ûnder it karnaval falt, op 'e dei foar Jiskewoansdei
**Mardi Gras (Mobile), it jierlikse karnaval yn 'e Amerikaanske stêd Mobile (Alabama)
**Mardi Gras (New Orleans), it jierlikse karnaval yn 'e Amerikaanske stêd New Orleans

## Films
* ''Mardi Gras'' (film út 1943), in Amerikaanske koarte film út 1943
* ''Mardi Gras'' (film út 1958), in Amerikaanske musicalfilm út 1958
* *[[Mardi Gras: Spring Break]]*, in Amerikaanske film út 2011

## Oar
* Mardi Gras (merk), in assortimint kokenpapier en servetten produsearre troch Georgia-Pacific
* ''Mardi Gras'' (musical), in Amerikaanske musical opfierd yn 1965 en 1966
* Mardi Gras (nachtklub), in topless bar yn Manhattan dy't yn 1986 yn it besit wie fan 'e krimineel Matthew Ianniello, dy't him brûkte foar wytwaskpraktiken

## Muzyk
* Mardi Gras (band), in Amerikaanske rock 'n' roll-band dy't yn 'e iere 1970-er jierren populêr wie yn Jeropa
* ''Mardi Gras'' (album), in album fan Creedence Clearwater Revival út 1972
* ''Mardi Gras'' (EP), in EP fan Cowboy Mouth út 2010
* *[[Take Me to the Mardi Gras]]*, in liet fan Paul Simon út 1973, covere troch Bob James yn 1975
Mardi Gras

**Mardi Gras** (Frânsk foar "Fette Tiisdei"; Frânske útspr.: [maʀ'di gʀa], likernôch: "mach-dy gcha"; Ingelske útspr.: ['ma:ɹdi gɹa:], likernôch: "maar-dy graa") is de dei foàr Jiskewoansdei, dy't yn it Frysk ornaris Fêsteljûn neamd wurdt. It is de lêste dei, en dêrmei faak it hichtepunt, fan it karnaval. Oarspronklik wie it in hjeldei, dy't yn betsjutting weromgie op 'e tiid dat der mar amperoan mooglikheden wiene om iten langere tiid goed te hâlden as it waar waarmer waard. Alle iten dat noch oer wie fan 'e winter moast dêrom foarôfgeande oan 'e fêsteltiid opiten wurde, want oars waard it ferkeard. Dêrfandinne komt de Frânske namme ek: men moast trochite oant men goed fet wie. Tsjintwurdich is Mardi Gras mear in ferklei- en optochtsfeest, dat yn ferskate stêden oer de hiele wrâld holden wurdt en ornaris trije dagen duorret. 

## Plakken
Plakken mei ferneamde fierings fan Mardi Gras binne û.m. de Amerikaanske stêden New Orleans, Mobile (Alabama), St. Louis en Galveston (Teksas), Rio de Janeiro yn Brazylje, Aalst yn Flaanderen, Barranquilla yn Kolombia, Binche yn Walloanje, George Town yn 'e Kaaimaneilannen, Port of Spain yn Trinidad en Tobago, Kebek yn Kanada, en Mazatlán yn Meksiko.

## New Orleans
Fierwei it bekendst is de Mardi Gras-fiering yn New Orleans, dêr't it faak wyld om en ta giet ûnder it faak hearde biedwurd "*Laissez les bons temps rouler*" ("Lit de goede tiden rôlje"). Mardi Gras yn New Orleans is in utering fan 'e oarspronklike Frânske en roomske identiteit fan 'e stêd, wêrby't in protte gebrûk makke wurdt fan 'e kleuren pears en grien. Ek is it de gewoante om kralekeatlings, saneamde *[[Mardi Gras throw]]s*, nei inoar te goaien. Berucht binne de jonge froulju dy't by it Mardi Gras-feest fan New Orleans harren topkes omheech lûke om harren bleate boarsten sjen te litten yn ruil foar kralekeatlings. Oars as faak tocht wurdt, is dat al in âlde tradysje, dy't foar it earst dokumintearre waard yn 1889.

## Mobile
Mobile, oan 'e súdkust fan 'e Amerikaanske steat Alabama, waard yn 1702 stifte as de earste haadstêd fan 'e Frânske koloanje Louisiana. Hoewol't it Mardi Gras fan New Orleans folle bekender is, makket Mobile der oanspraak op dat de Mardi Gras-fiering dêre de âldste is, mei't de earste fiering datearret fan 1703.
Coward of the County

* ''Coward of the County'' (liet), in liet fan Kenny Rogers út 1979
* ''Coward of the County'' (film), in Amerikaanske tillefyzjefilm út 1981, basearre op dat liet
La La Land

*La La Land, in bekende bynamme foar de Amerikaanske stêd Los Angeles
**La La Land*, in Ingelsk eufemisme foar in mentale steat wêryn't men de dingen net reälistysk ûnder eagen sjocht

## Films
* ''La La Land'' (film út 2008), in Amerikaanske tillefyzjefilm út 2008
* ''La La Land'' (film út 2016), in Amerikaanske romantyske musicalfilm út 2016

## Muzyk
### Algemien
* La-La Land (platemaatskippij), in Noardierske platemaatskippij
### Albums
* ''La La Land'' (album fan Ed Hall), in album fan Ed Hall út 1995
* ''La La Land'' (album fan Wax Fang), in album fan Wax Fang út 2007
* ''La La Land'' (album fan Plants and Animals), in album fan Plants and Animals út 2010
* ''La La Land'' (soundtrack), it soundtrackalbum fan 'e Amerikaanske musicalfilm út 2016
### Lieten
* ''La La Land'' (liet fan Shihad), in liet fan Shihad út 1996
* ''La La Land'' (liet fan All Star United), in liet fan All Star United út 1997
* ''La La Land'' (liet fan Big Daddy Kane), in liet fan Big Daddy Kane út 1998
* ''La La Land'' (liet fan The Go-Go's), in liet fan The Go-Go's út 2001
* ''La La Land'' (liet fan Green Velvet), in liet fan Green Velvet út 2001
* ''La La Land'' (liet fan Trout Fishing in America), in liet fan Trout Fishing in America út 2003
* ''La La Land'' (liet fan Demi Lovato), in liet fan Demi Lovato út 2008
* ''La La Land'' (liet fan Aimee Allen), in liet fan Aimee Allen út 2009
* ''La La Land'' (liet fan Jax), in liet fan Jax út 2016
* ''La La Land'' (liet fan Bryce Vine), in liet fan Bryce Vine út 2019

## Tillefyzje
* ''La La Land'' (film út 2008), in Amerikaanske tillefyzjefilm út 2008
* ''La La Land'' (tillefyzjesearje), in Britske komeedzjesearje út 2010
Huayi Brothers

**Huayi Brothers**, ek wol ferkoarte ta **H.Y. Brothers** of **H. Brothers**, eins de **Huayi Brothers Media Corporation** (Sineesk: 华谊兄弟传媒股份有限公司; pinyin-transliteraasje: *Huáyì Xiōngdì Chuánméi Gǔfèn Yǒuxiàn Gōngsī*, útspr. likernôch: "chwa-jy sjong-dy tsjû-an-mee gû-fen joo-sji-an gong-sy") is in Sineesk bedriuw yn 'e entertainmentyndustry, dat yn 1994 oprjochte waard. De ûndernimming, dy't fêstige is yn Peking, omfettet in filmstudio, in filmdistribúsjebedriuw, in tillefyzjestudio, in platemaatskippij, in ympressariaat en in keatling bioskopen. Neffens it Amerikaanske tydskrift *[[Variety (tydskrift)|Variety]]* is Huayi Brothers "it grutste Sineeske filmkonglomeraat yn 'e private sektor." 

## Skiednis
Huayi Brothers waard yn 1994 oprjochte troch de bruorren Wang Zhongjun en Wang Zhonglei, yn earste ynstânsje as in filmstudio. Troch ynvestearrings en oanhâldende útwreiding omfettet it no ek ferskate oare bedriuwen, dy't foarmjûn binne as dochterûndernimmings:
*Huayi Brothers Film Investment Company
*Huayi Brothers TV Service Company
*Huayi Brothers Comtemporary Culture Broker Company
*Huayi Brothers Music Company
*Huayi Brothers Advertising Company
*Huayi Brothers International Distribution
*Huayi Brothers Korea Company
Produkten en tsjinsten fan Huayi Brothers beslane no behalven filmproduksje ek filmdistribúsje, produksje en distribúsje fan tillefyzjeprogramma's en muzyk-cd's, bioskopen en in talinteburo.

Huayi Brothers kaam op 30 oktober 2009 wrâldwiid yn it ekonomyske nijs doe't de ChiNext-yndeks fan 'e Effektebeurs fan Shenzhen stillein waard nei't it oandiel fan it bedriuw mei 122,74% stige wie.

Yn febrewaris 2011 kundige Huayi Brothers in plan oan om it grutste film- en tillefyzjestudiokompleks fan Aazje te bouwen. Ek ferwachten se doe tsjin 2016 10&nbsp;miljoen Sineeske yuan yn 't jier te fertsjinjen oan bioskoopfertoanings fan troch harren produsearre films. 

Yn 2014 soe Huayi Brothers $150&nbsp;miljoen ynvestearje yn 'e nije Amerikaanske filmstudio Studio&nbsp;8, fan filmprodusint Jeff Robinov, mar dy gie letter ynstee yn see mei in oare Sineeske ynvestearder, Fosun International út Sjanghai. Wol kocht Huayi Brothers yn 2014 in oandiel fan 79% oan yn GDC Technology, in bedriuw dat software foar digitale bioskopen makke.

## Films
Huayi Brothers produsearret benammen Sineeske films, mar hat ek belutsen west by de produksje fan ferskate Amerikaanske films, wêrûnder *[[Bad Moms]]*, *[[Free State of Jones]]* en *[[Warcraft (film)|Warcraft]]* (alle trije út 2016) en *[[A Bad Moms Christmas]]* (2017).

## Ympressariaat
It ympressariaat fan Huayi Brothers hat mear as hûndert bekende Sineeske akteurs en sjongers as klant, ûnder wa Angelababy, Kun Chen, Li Bing Bing, Shu Qi, Vision Wei Chen, Xun Zhou en Zhao Wei. 

## Keppelings om utens
*Offisjele webside fan Huayi Brothers